Širmukas
Širmukas – ežeras Trakų rajone, Trakų miesto pietinėje dalyje. Ežero ilgis iš šiaurės į pietus – 0,36 km, plotis – iki 0,2 km. Altitudė 150,7 m. Pakrantės ilgis – apie 1 km. Krantai neaukšti, daugiausia apaugę medžiais (Užutrakio miškas), tik rytinėje pakrantėje plyti dirbami laukai. Ežeras nenutekantis, priklauso Galvės ežero baseinui (Neries mažųjų intakų (su Nerimi) baseinui). Į pietus įsikūręs Žūkų kaimas.